open-index/open-wikipedia-markdown huggingface dataset:
กอนซิเอร์โตเดอารังฆูเอซ

thumb|พระราชวังหลวงอารังฆูเอซ

**กอนซิเอร์โตเดอารังฆูเอซ** () เป็นงานประพันธ์ดนตรีสำหรับบรรเลงด้วยกีตาร์และวงออร์เคสตรา ผลงานประพันธ์ของโฆอากิน โรดริโก คีตกวีชาวสเปนในปี ค.ศ. 1939 เป็นผลงานที่มีชื่อเสียงที่สุดของโรดริโก

โรดริโกแต่งผลงานชิ้นนี้จากแรงบันดาลใจที่ได้ชื่นชมความงามของสวนหย่อมในพระราชวังหลวงอารังฆูเอซ พระราชวังฤดูใบไม้ผลิที่สร้างขึ้นในคริสต์ศตวรรษที่ 16 โดยพระเจ้าเฟลิเปที่ 2 แห่งสเปน  และสร้างขึ้นใหม่ในคริสต์ศตวรรษที่ 18 โดยพระเจ้าเฟร์นันโดที่ 6 โรดริโกบรรยายถึงคอนแชร์โตนี้ว่า "พรรณนาถึงกลิ่นของดอกแมกโนเลีย เสียงนกร้อง และละอองฝอยจากน้ำพุ" ภายในสวนหย่อมแห่งอารังฆูเอซ

คอนแชร์โตบทนี้แบ่งออกเป็น 3 มูฟเมนต์ คือ อัลเลโกรคอนสปีรีโต (), อาดาโจ () และอัลเลโกรเจนตีเล () โรดริโกแต่งขึ้นในปี ค.ศ. 1939 ขณะพำนักอยู่ในปารีส ในขณะนั้นสเปนกำลังบอบช้ำจากสงครามกลางเมืองสเปน 

ท่อนที่มีชื่อเสียงที่สุดของกอนซิเอร์โตเดอารังฆูเอซ คือ มูฟเมนต์ที่สอง (อาดาโจ) ว่ากันว่าโรดริโกแต่งขึ้นโดยรำลึกถึงเหตุการณ์โจมตีที่เกร์นิกา ในปี ค.ศ. 1937 ต่อมาบิกโตเรีย โรดริโก ภรรยาของโรดริโกได้เขียนในหนังสือชีวประวัติของเธอว่า เพลงนี้แต่งขึ้นโดยรำลึกถึงการดื่มน้ำผึ้งพระจันทร์ และความโศกเศร้าจากการแท้งลูกคนแรกของทั้งคู่ 

## อ้างอิง

## แหล่งข้อมูลอื่น

หมวดหมู่:งานประพันธ์ดนตรีสำหรับกีตาร์
หมวดหมู่:ผลงานในปี พ.ศ. 2482
หมวดหมู่:เพลงสเปน
หมวดหมู่:คอนแชร์โต
การเลือกตั้งทั่วไปในกัมพูชา พ.ศ. 2556

**การเลือกตั้งทั่วไป**เกิดขึ้นในกัมพูชาเมื่อวันที่ 28 กรกฎาคม พ.ศ. 2556 คณะกรรมการการเลือกตั้งประกาศว่ามีผู้มาเลือกตั้งครั้งนี้จำนวน 9,670,000 คน โดยมีรายงานผู้ใช้สิทธิเพียง 69.6% ถือว่าต่ำเป็นประวัติการณ์ในการเลือกตั้งทั่วไป การเลือกตั้งครั้งนี้ทำให้ฮุน เซน ได้รับการดำรงตำแหน่งเป็นนายกรัฐมนตรีต่อกันเป็นสมัยที่ 4 ซึ่งเปิดให้ลงคะแนนเมื่อ 7.00 น.-15.00 น. เขียว กัญญาฤทธิ์ รัฐมนตรีว่าการกระทรวงสารสนเทศกัมพูชาประกาศว่าพรรคประชาชนกัมพูชาชนะมีสมาชิกจำนวน 68 คน และฝ่ายค้านกัมพูชาพรรคสงเคราะห์ชาติมีสมาชิกจำนวน 55 คน ถือเป็นการเลือกตั้งที่ทำให้พรรคประชาชนกัมพูชาเสียที่นั่งมากที่สุด และมีส่วนแบ่งที่นั่งต่ำสุดนับตั้งแต่ พ.ศ. 2541

## ผลการเลือกตั้ง
พรรคประชาชนกัมพูชาได้เสียงโหวตถึง 48.83% โดยได้เพียง 68 ที่นั่ง ส่วนพรรคสงเคราะห์ชาติได้ที่นั่งไป 55 ที่นั่งด้วยเสียงโหวต 44.46% ส่วนพรรคอื่น ๆ อย่างพรรคฟุนซินเปกและพรรคพันธมิตรเพื่อประชาธิปไตยไม่ได้ที่นั่ง โดยมีผลโหวตเพียง 6.3%

## ผลที่ตามมา

## ดูเพิ่ม
* การประท้วงในกัมพูชา พ.ศ. 2556–2557

## อ้างอิง

หมวดหมู่:การเลือกตั้งในกัมพูชา
ไบรดัลคอรัส

**ไบรดัลคอรัส** (), **ไบรดัลมาร์ช** () หรือ **ทร็อยลิชเกอเฟือร์ท** () เป็นเพลงมาร์ชที่นิยมใช้บรรเลงขณะเจ้าสาวเดินทางเข้าสู่พิธีในงานแต่งงานแบบตะวันตก นำมาจากท่อนร้องประสานเสียง จากองก์ที่ 3 ของอุปรากรเรื่อง *[[โลเอินกรีน]]* ผลงานประพันธ์ของริชชาร์ท วากเนอร์ ใน ค.ศ. 1850 เพลงนี้มักบรรเลงด้วยออร์แกน บางครั้งอาจประกอบคำร้องประสานเสียง และมีอีกชื่อหนึ่งว่า "Here Comes the Bride"

เพลงนี้เป็นอีกเพลงหนึ่งที่นิยมควบคู่กับเว็ดดิงมาร์ช ผลงานประพันธ์ของเฟลิคส์ เม็นเดิลส์โซนใน ค.ศ. 1826 จากท่อนโอเวอร์เชอร์เรื่อง *[[ฝัน ณ คืนกลางฤดูร้อน]]* (A Midsummer Night's Dream) ของเชกสเปียร์

## แหล่งข้อมูลอื่น
* Richard Wagner – Operas  – Libretti and leitmotifs for some Wagner operas.
* Audio of "Bridal Chorus" performed on a virtual organ 

หมวดหมู่:ผลงานในปี พ.ศ. 2393
หมวดหมู่:เพลงมาร์ช
หมวดหมู่:ผลงานของ ริชชาร์ท วากเนอร์
เว็ดดิงมาร์ช

thumb
**เว็ดดิงมาร์ช** (Wedding march) ของเฟลิคส์ เม็นเดิลส์โซน ในบันไดเสียงซี เมเจอร์  แต่งขึ้นในปี ค.ศ. 1842 เป็นส่วนหนึ่งของท่อนอินเตอร์เมซโซ ระหว่างองก์ที่ 4 และ 5 ของสวีทสำหรับประกอบละครเวทีเรื่อง *[[ฝัน ณ คืนกลางฤดูร้อน]]* (A Midsummer Night's Dream) ของวิลเลียม เชกสเปียร์  

โดยทั่วไปมักบรรเลงด้วยออร์แกน นิยมใช้บรรเลงในงานแต่งงานแบบตะวันตก ขณะเจ้าสาวเดินทางเข้าสู่พิธี  ควบคู่ไปกับเพลง *[[ไบรดัลคอรัส]]* จากอุปรากร *[[โลเฮ็นกริน]]* ของริชาร์ด วากเนอร์    และพรินซ์ออฟเดนมาร์กมาร์ช ของเจเรเมียห์ คลาร์ก 

เว็ดดิงมาร์ชของเม็นเดิลส์โซน ถูกใช้บรรเลงในงานแต่งงานครั้งแรกในปี ค.ศ. 1847  แต่มาได้รับความนิยมหลังจากพระราชพิธีอภิเษกของเจ้าหญิงวิกตอเรีย พระราชกุมารี กับเจ้าชายฟรีดริช วิลเฮล์ม นิโคเลาส์ คาร์ล มกุฎราชกุมารแห่งปรัสเซีย เมื่อวันที่ 25 มกราคม ค.ศ. 1858  เจ้าหญิงทรงเลือกเพลงนี้เนื่องจากพระราชมารดา คือ สมเด็จพระราชินีนาถวิกตอเรีย ทรงชื่นชมผลงานของเฟลิคส์ เม็นเดิลส์โซน เป็นพิเศษ

## อ้างอิง

## แหล่งข้อมูลอื่น
* Free sheet music on *Cantorion.org*
* Audio of the full Wedding March played on a virtual organ 

หมวดหมู่:ผลงานในปี พ.ศ. 2385
หมวดหมู่:เพลงมาร์ช
หมวดหมู่:ผลงานของ เฟลิคส์ เม็นเดิลส์โซน
วอลเลย์บอลหญิงทีมชาติเยอรมนี

thumb|right|300px|วอลเลย์บอลหญิงทีมชาติเยอรมนีในโอลิมปิกฤดูร้อนปี 2004
**วอลเลย์บอลหญิงทีมชาติเยอรมนี** () เป็นทีมวอลเลย์บอลหญิงของประเทศเยอรมนี ทีมนี้ได้รับการบริหารโดยสมาพันธ์ดัตซ์เซสเซอร์ วอลเลย์บอล เวอร์แบนด์ (ดีวีวี) และเป็นส่วนหนึ่งในการแข่งขันวอลเลย์บอลระดับนานาชาติ

หนึ่งในความสำเร็จที่ยิ่งใหญ่ของพวกเธอคือการคว้าอันดับที่ 6 ในการแข่งวอลเลย์บอลหญิงเวิลด์คัพ 2011 ที่ประเทศญี่ปุ่น และคว้าเหรียญทองแดงจากการแข่งขัน วอลเลย์บอลเวิลด์กรังด์ปรีซ์ 2002 และ 2009

## รายชื่อผู้เล่นชุดปัจจุบัน
* **หัวหน้าผู้ฝึกสอน:** ฟลิกซ์ คอสโลฟสกี้ 
* อ้างอิงรายชื่อนักกีฬาชุดปัจจุบันจาก : การแข่งขันวอลเลย์บอลหญิงเนชั่นลีก 2021 รอบแรก

## รางวัล
### [[วอลเลย์บอลชิงแชมป์โลก]]
 **ชนะเลิศ**&nbsp;&nbsp; รองชนะเลิศ&nbsp;&nbsp; อันดับที่ 3&nbsp;&nbsp; อันดับที่ 4
{|
|valign="top" width=0%|

|valign="top" width=0%|



### [[วอลเลย์บอลเวิลด์กรังด์ปรีซ์]]
 **ชนะเลิศ**&nbsp;&nbsp; รองชนะเลิศ&nbsp;&nbsp; อันดับที่ 3&nbsp;&nbsp; อันดับที่ 4

### [[วอลเลย์บอลชิงแชมป์ยุโรป]]

 **ชนะเลิศ**&nbsp;&nbsp; รองชนะเลิศ&nbsp;&nbsp; อันดับที่ 3&nbsp;&nbsp; อันดับที่ 4
{|
|valign="top" width=0%|

|valign="top" width=0%|



## แหล่งข้อมูลอื่น
* Official website 

เยอรมนี
เอ็ดเวิร์ด มโพฟู

**เอ็ดเวิร์ด มโพฟู** (Edward Mpofu) นักมวยสากลชาวแอฟริกาใต้ เกิดเมื่อ 26 กุมภาพันธ์ พ.ศ. 2515 สถิติการชก 34 ครั้ง ชนะ 18 (น็อค 4) เสมอ 4 แพ้ 12
## ประวัติ
 
มโพฟูขึ้นชกมวยสากลครั้งแรกเมื่อ 29 มีนาคม พ.ศ. 2541 เสมอกับ แอนโทนี ทเซลา ที่แอฟริกาใต้ จากนั้นขึ้นชกชนะเป็นส่วนใหญ่ จนได้ชิงแชมป์แอฟริกาใต้รุ่นซูเปอร์แบนตัมเวทที่ว่างเมื่อ 25 มกราคม พ.ศ. 2543 ชนะน็อค วูยิซิเล ติงกา ได้แชมป์มาครอง แต่พอป้องกันแชมป์ครั้งแรกก็เป็นฝ่ายแพ้คะแนนอินโดนเซนต์ มทาลาเน เสียแชมป์ไปเมื่อ 30 เมษายน พ.ศ. 2543 หลังจากนั้นมโพฟูขึ้นชกชนะรวดตลอด รวมทั้งชนะคะแนนลุยจิ ค้สติโยเนที่อิตาลีด้วย จากนั้นขึ้นิงแชมป์แอฟริกาใต้รุ่นเฟเธอร์เวทเมื่อ 26 ตุลาคม พ.ศ. 2545 ปรากฏว่าแพ้คะแนนทากาลานี นโดลวู ไม่ได้แชมป์ จากนั้นในเดือนธันวาคม มโพฟูเดินทางมาชิงแชมป์ PABA รุ่นซูเปอร์เฟเธอร์เวทในไทย ซึ่งเป็นฝ่ายแพ้น็อค สมศักดิ์ ศิษย์ชัชวาล ยก 12
 
หลังจากชกแพ้สมศักดิ์ มโพฟูหยุดชกไปถึง 3 ปี กลับมาชกอีกใน พ.ศ. 2548 ซึ่งมโพฟูได้ชกชิงแชมป์แอฟริกาใต้รุ่นเฟเธอร์เวทอีกถึงสองครั้ง แต่ไม่สำเร็จ ครั้งแรก แพ้คะแนนมัลคอร์ม กลาสเซน ใน พ.ศ. 2548และแพ้คะแนน ลูดูโม กาลาดา เมื่อ พ.ศ. 2550 หลังจากนั้น มโพฟูชกแพ้และเสมอ ไม่ชนะใครอีก จนกระทั่งแพ้คะแนน ทันดูโซโล ดยานี เมื่อ 29 กันยายน พ.ศ. 2551 มโพฟูจึงแขวนนวมไป
## เกียรติประวัติ
* แชมป์แอฟริกาใต้รุ่นซูเปอร์แบนตัมเวท (2543)
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์แบนตัมเวท แพ้น็อค สมศักดิ์ ศิษย์ชัชวาลย์ ยก 12 ที่ กรุงเทพฯ
## อ้างอิง
* สถิติการชก boxrec.com 
หมวดหมู่:นักมวยสากลชาวแอฟริกาใต้
หมวดหมู่:แชมป์มวยสากลประเทศแอฟริกาใต้
ฮาซัน อัมบน

**ฮาซัน อัมบน** (Hasan Ambon ) หรือในบางแหล่งเรียก ฮัดซัน อาบอนนั กมวยสากลชาวอินโดนีเซีย สถิติการชก 9 ครั้ง แพ้ 9 
## ประวัติ
จากข้อมูลที่บันทึกไว้ใน Boxrec.com นั้น อัมบนขึ้นชกครั้งแรกเมื่อ 6 กมภาพันธ์ พ.ศ. 2537 แพ้น็อค เอเดรียน คัสเปรี่ ยก 6 และเคยเดินทางมาชกนอกรอบในไทยระหว่าง พ.ศ. 2540 – 2543 แพ้น็อค รัตนชัย ส.วรพิน ยก 6 แพ้คะแนน ฟ้าสั่ง พ.ธวัชชัยสองครั้ง และเคยชกกับคริส จอห์นด้วย ซึ่งอัมบนเป็นฝ่ายแพ้คะแนนไป ต่อมา อัมบนได้ชิงแชมป์โลกรุ่นจูเนียร์เฟเธอร์เวท WBF เมื่อ 25 พฤศจิกายน พ.ศ. 2543 แพ้คะแนน สมศักดิ์ ศิษย์ชัชวาย์ หลังจากนั้น อัมบนขึ้นชกแพ้คะแนนวีรพล นครหลวงโปรโมชั่น ใน พ.ศ. 2544 จากนั้น ขึ้นชิงแชมป์อินโดนีเซียรุ่นซูเปอร์เฟเธอร์เวทเมื่อ 5 ตุลาคม พ.ศ. 2545 แพ้คะแนน รัชมัน กาลี กาลี แล้วไม่ได้ขึ้นชกอีกเลย
## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่น จูเนียร์เฟเธอร์เวท WBF 25 พฤศจิกายน 2543 แพ้คะแนน สมศักดิ์ ศิษย์ชัชวาลย์ ที่ กาญจนบุรี

## อ้างอิง
* สถิติการชก boxrec.com 
หมวดหมู่:นักมวยสากลชาวอินโดนีเซีย
รามานุชะ

[thumbnail|default|ร่างของรามานุชะใน[ศรีรังคนาถสวามีมนเทียร (ศรีรังคัม)]]

**รามานุชะ** หรือ **รามานุชาจารย์** (; ) เป็นนักปรัชญาชาวอินเดีย เกิดเมื่อ พ.ศ. 1560 ที่ภาคใต้ของอินเดีย ในวัยเยาว์ท่านได้ศึกษาปรัชญาเวทานตะกับอาจารย์ยาทวประกาศแต่ตีความต่างกับอาจารย์จนถูกขับออกจากสำนัก จากนั้นได้ไปยังสำนักของท่านปุราณะและยามุนาจารย์ ภายหลังได้ออกบวชเป็นสันยาสี และได้แต่งคัมภีร์ต่างๆเป็นจำนวนมาก ได้แก่ ศรีภาษยะ คีตาภาษยะ เวทานตสาระ เวทานตทีปะ เป็นต้น รามานุชะได้เทศนาชักจูงให้ประชาชนหันมานับถือไวษณพนิกายได้เป็นจำนวนมาก ปรัชญาที่สำคัญของท่านคือวิศิษฏาไทวตะ เวทานตะหรือเวทานตะที่ไม่เป็นสองแบบพิเศษ ความจริงแท้มีหนึ่งเท่านั้นคือพระเจ้า พระองค์ประกอบด้วยสสารและชีวาตมัน แต่สสารและชีวาตมันต้องขึ้นกับพระเจ้า 

รามานุชะถึงแก่กรรมเมื่อ พ.ศ. 1680 หลังจากที่ท่านถึงแก่กรรมไปแล้ว 200 ปี สาวกของท่านได้แยกเป็นสองนิกาย คือ นิกายฝ่ายเหนือหรือวัฑคไล ใช้ภาษาสันสกฤต รักษาคำสอนเดิมไว้ไม่เปลี่ยนแปลง และนิกายฝ่ายใต้หรือเตงคไล ใช้ภาษาทมิฬ ถือว่าเนื้อหาเปลี่ยนแปลงได้ตามความเหมาะสม 

## อ้างอิง
* ฟื้น ดอกบัว.ปวงปรัชญาอินเดีย. กทม. ศยาม. 2555 หน้า 128 - 131

หมวดหมู่:บุคคลที่เกิดในปี พ.ศ. 1560
หมวดหมู่:นักปรัชญาชาวอินเดีย
หมวดหมู่:ลัทธิไวษณพ
วัฒนธรรมชุบแป้งทอด

**วัฒนธรรมชุบแป้งทอด** เป็นรายการโทรทัศน์ไทยผลิตโดย บริษัท ดิวันโอวันเปอร์เซนต์ ออกอากาศทางไทยพีบีเอส ดำเนินรายการโดย สราวุธ เฮ้งสวัสดิ์, ทีปกร วุฒิพิทยามงคล และโตมร ศุขปรีชา เริ่มออกอากาศวันที่ 26 มิถุนายน 2556 ในตอน ทำไมต้องใส่เครื่องแบบ ออกอากาศรีรันในวันศุกร์เวลา 11.05 น.

รายการวัฒนธรรมชุบแป้งทอดเป็นรายการที่นำวัฒนธรรมมาชุบแป้งทอดให้กินง่าย อร่อย แต่มีคุณค่าทางสมอง กระตุกความคิด สะกิดให้สังเกต และหาคำตอบในหลายประเด็นที่เราอาจลืมตั้งคำถาม เช่น ทำไมเราต้องใส่เครื่องแบบ ทำไมเราต้องขยัน ทำไมเราต้องเดินห้างฯ ทำไมแมวถึงฮิต ทำไมคนเพศเดียวกันแต่งงานกันไม่ได้ ทำไมผีถึงอยู่คู่สังคมไทยมาช้านาน และอีกหลาย ๆ ทำไม

## วันและเวลาออกอากาศ

## การออกอากาศ
### ซีซั่น 1
วัฒนธรรมชุบแป้งทอดเคยงดออกอากาศดังนี้
*25 กันยายน 2556 เนื่องจากมีรายการสารคดีนักวอลเลย์บอล
*13 พฤศจิกายน 2556 เนื่องจากมีความไม่สงบทางการเมืองเลยมีรายการพิเศษมาแทน
*27 พฤศจิกายน 2556 เนื่องจากมีการถ่ายทอดสดการอภิปรายไม่ไว้วางใจฯ 
*4 ธันวาคม 2556 และ11 ธันวาคม 2556 เนื่องจากมีรายการ "ทางออกประเทศไทย" มาแทน
*16 และ 23 มกราคม 2557 เนื่องจากมีรายการติดตามสถานการณ์ปัจจุบันจากทางสถานีมาแทน

### ซีซั่น 2

## แหล่งข้อมูลอื่น
* เฟซบุ๊ก

หมวดหมู่:รายการโทรทัศน์ไทย
อินเดียนาโจนส์ แอนด์ดิอิมเพอเรอร์สทูม

**อินเดียนาโจนส์ แอนด์ดิอิมเพอเรอร์สทูม** () เป็นวิดีโอเกมแนวแอกชั่น พัฒนาโดย The Collective, Inc. และจัดจำหน่ายโดย LucasArts ในปี ค.ศ. 2003 ในรูปแบบเอกซ์บอกซ์, ไมโครซอฟท์ วินโดวส์, เพลย์สเตชัน 2 และแมคโอเอสเท็น โดยมีฉากเกี่ยวกับสุสานจักรพรรดิจีนของจิ๋นซีฮ่องเต้

## อ้างอิง

## แหล่งข้อมูลอื่น
*Official ''Indiana Jones and the Emperor's Tomb'' website
*Original Official ''Indiana Jones and the Emperor's Tomb'' website (Waybackmachine)
*
*''Indiana Jones and the Emperor's Tomb'' Macintosh website  at Aspyr

หมวดหมู่:วิดีโอเกมที่ออกวางจำหน่ายในปี พ.ศ. 2546
หมวดหมู่:เกมสำหรับแมคโอเอส
หมวดหมู่:เกมสำหรับเพลย์สเตชัน 2
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์
หมวดหมู่:วิดีโอเกมที่มีฉากในประเทศตุรกี
หมวดหมู่:วิดีโอเกมที่มีฉากในประเทศเช็กเกีย
หมวดหมู่:วิดีโอเกมที่มีฉากในประเทศจีน
หมวดหมู่:วิดีโอเกมที่มีฉากในประเทศศรีลังกา
หมวดหมู่:การพรรณนาทางวัฒนธรรมของจิ๋นซีฮ่องเต้
คลื่นอากาศหนาวในทวีปอเมริกาเหนือ พ.ศ. 2557

**คลื่นอากาศหนาวในทวีปอเมริกาเหนือ พ.ศ. 2557** เป็นปรากฏการณ์ภาวะลมฟ้าอากาศรุนแรง (extreme weather) ซึ่งส่งผลกระทบต่อบางส่วนของประเทศแคนาดาและสหรัฐ มีที่มาจากส่วนที่อยู่ตะวันออกของเทือกเขาร็อกกี และขยายลงใต้ไปถึงตอนกลางของรัฐฟลอริดาและทางตะวันออกเฉียงเหนือของประเทศเม็กซิโก คลื่นอากาศหนาวดังกล่าวเป็นแนวปะทะอากาศเย็นอาร์กติก ซึ่งแรกเริ่มนั้นสัมพันธ์กับพายุนอร์อีสเตอร์เมื่อวันที่ 2 มกราคม เคลื่อนข้ามประเทศแคนาดาและสหรัฐ ส่งผลให้เกิดหิมะตกหนัก อุณหภูมิลดลงถึงระดับที่ไม่เคยมีมาก่อนเนื่องจากแนวปะทะ และสามารถบันทึกอุณหภูมิต่ำทำลายสถิติทั่วสหรัฐอเมริกา ส่งผลให้มีการปิดห้างร้าน โรงเรียนและถนน ตลอดจนการยกเลิกเที่ยวบินเป็นจำนวนมาก รวมแล้วมีประชาชนกว่า 200 ล้านคนได้รับผลกระทบ ในพื้นที่ตั้งแต่ทางตะวันออกของรัฐแอลเบอร์ตาไปถึงทางตะวันตกของรัฐเกแบ็ก และขยายลงใต้ไปรวมถึงชาวอเมริกันราว 187 ล้านคนในสหรัฐอเมริกาภาคพื้นทวีป

## อ้างอิง

หมวดหมู่:ภัยธรรมชาติในปี พ.ศ. 2557
หมวดหมู่:คลื่นอากาศหนาว
พงศา ชูแนม

**พงศา ชูแนม** (เกิด 9 เมษายน พ.ศ. 2507) หรือที่รู้จักกันในนาม นายหัวพงศา หรือ สืบ นาคะเสถียร แห่งต้นน้ำพะโต๊ะ เป็นข้าราชการป่าไม้ หัวหน้าหน่วยอนุรักษ์และจัดการต้นน้ำ อำเภอพะโต๊ะ (จังหวัดชุมพร) ส่วนจัดการทรัพยากรต้นน้ำ สำนักอนุรักษ์และจัดการต้นน้ำ กรมอุทยานแห่งชาติสัตว์ป่าและพันธุ์พืช กระทรวงทรัพยากรธรรมชาติและสิ่งแวดล้อม  

## ประวัติ
พงศาเกิดเมื่อวันที่ 9 เมษายน พ.ศ. 2507 ที่ตำบลป่าเว อำเภอไชยา จังหวัดสุราษฎร์ธานี เป็นบุตร คนที่ 3 ของนางบุญเฝ้า ศรีสุวรรณ(ทองเพชร)กับนายครัน ชูแนม มีพี่น้องร่วมสายโลหิตทั้งสิ้น 6 คนพี่น้อง 

พงศาสำเร็จการศึกษาระดับมัธยมศึกษาจากโรงเรียนไชยาวิทยา จังหวัดสุราษฎร์ธานี ต่อมาได้สำเร็จการศึกษาจากโรงเรียนการป่าไม้ จังหวัดแพร่ รุ่นที่ 27 จากนั้นได้สำเร็จการศึกษาระดับปริญญาตรี สาขาการพัฒนาชุมชน สถาบันราชภัฏสุราษฎร์ธานี และได้รับปริญญาวิทยาศาสตรมหาบัณฑิตกิตติมศักดิ์ สาขาวิทยาศาสตร์สิ่งแวดล้อม (มิถุนายน 2556)

พงศา ชูแนมเคยต้องต่อสู้กับอิทธิพลในท้องที่พะโต๊ะในปี พ.ศ. 2543 เคยโดนย้ายไปจากพะโต๊ะ แต่เนื่องด้วยการทำงานในพื้นที่มานานจึงเป็นที่รู้จักในพื้นที่ ประชาชนในท้องที่และเครือข่ายอนุรักษ์จึงออกมาประท้วงเพื่อเรียกร้องความเป็นธรรมให้กับพงศา ชูแนม จนส่งผลให้ข้าราชการระดับสูงในจังหวัดชุมพรหลายคนถูกโยกย้าย ต่อมาได้เป็นผู้จัดตั้ง และ ผู้จัดการใหญ่ธนาคารต้นไม้

## การเมือง
พงศาจัดตั้งพรรคการเมืองขึ้นโดยใช้ชื่อว่า พรรคกรีน เมื่อปี พ.ศ. 2561 และเขาเป็นบุคคลที่มีรายชื่อที่พรรคการเมืองจะเสนอให้รัฐสภาพิจารณาแต่งตั้งเป็นนายกรัฐมนตรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562  แต่เนื่องจากพรรคกรีน ไม่ได้รับเลือกตั้ง ส.ส.ในสภาผู้แทนราษฎรไทย ชุดที่ 25 จึงไม่ได้รับการเสนอชื่อต่อรัฐสภา

ในปี 2565 เขาลงสมัครรับเลือกตั้งในการเลือกตั้งผู้ว่าราชการกรุงเทพมหานคร พ.ศ. 2565 แต่ไม่ได้รับเลือกตั้ง

## รางวัล
* พ.ศ. 2553 ได้รับรางวัลจากองค์กรโครงการพัฒนาแห่งสหประชาชาติ (UNDP
* พ.ศ. 2542 ได้รับรางวัลลูกโลกสีเขียว ในฐานะบุคคลดีเด่นด้านการอนุรักษ์ เนื่องจากสามารถดำเนินคดีกับผู้ลักลอบบุกรุกทำลายป่าได้ถึง 57 คน ในปี 2542
* พ.ศ. 2550 ได้รับ รางวัลค้นฅนดี จากรายการคนค้นฅน
* 6 มกราคม พ.ศ. 2557 ได้รับรางวัล เพชรจรัสแสง (รางวัลข้าราชการตัวอย่าง)

## อ้างอิง

หมวดหมู่:ข้าราชการพลเรือนชาวไทย
หมวดหมู่:บุคคลจากโรงเรียนการป่าไม้
หมวดหมู่:บุคคลจากมหาวิทยาลัยราชภัฏสุราษฎร์ธานี
หมวดหมู่:นักการเมืองไทย
หมวดหมู่:นักอนุรักษ์ธรรมชาติ
หมวดหมู่:พรรคกรีน (ประเทศไทย)
วงศ์บัวหลวง

**วงศ์บัวหลวง** หรือ *([[:En:Nelumbonaceae]])* เป็นวงศ์ของพืชมีดอก แต่เดิมเคยรวมอยู่ในวงศ์ (:En:Nymphaeaceae) ต่อมาได้แยกวงศ์นี้ออกมาต่างหาก โดยมีข้อมูลทางชีววิทยาโมเลกุลสนับสนุน ว่ามีวิวัฒนาการอยู่ในกลุ่มพืชใบเลี้ยงคู่แท้ จัดอยู่ในอันดับ (:En:Proteales) มีความใกล้ชิดกับวงศ์ (:En:Platanaceae) และ (:En:Proteaceae) 
## อ้างอิง

## แหล่งข้อมูลอื่น
 
:* Nelumbonaceae  in L. Watson and M.J. Dallwitz (1992 onwards). *[http://delta-intkey.com/angio/ The families of flowering plants] : descriptions, illustrations, identification, information retrieval.* Version: 3rd May 2006. http://delta-intkey.com . 
:* Nelumbonaceae in the ''Flora of North America'' 
:* Nelumbonaceae in the ''Flora of China'' 
:* NCBI Taxonomy Browser 
:* links at CSDL 
หมวดหมู่:วงศ์บัวหลวง
หมวดหมู่:พืชเหง้า
วิชาเหมาซาน

**วิชาเหมาซาน** () เป็นศาสตร์หนึ่งของลัทธิเต๋าที่เกี่ยวข้องกับไสยศาสตร์, ค่ายกล, คณิตศาสตร์ และ กลศึก ซึ่งอาจเรียกได้ว่า**วิทยาศาสตร์แบบจีน** ซึ่งที่มาของคำว่าเหมาซานนั้นเป็นชื่อของภูเขาแหน่งหนึ่งในหนานจิง ซึ่งเป็นที่ตั้งของของสำนักเหมาซานนั่นเอง 

## ปรมาจารย์
วิชาเหมาซานมีปรมาจารย์อยู่3ท่านนั่นคือ
1.ตั่วเหมี่ยวกุง ()  นามว่า เหมี่ยวอ๊วง ()
2.ตงเหมี่ยวกุง ()  นามว่า เหมี่ยวโก้ว  () 
3.ซำเหมี่ยวกุง () นามว่า เหมี่ยวชง  ()

## การปลุกผี

ชาวจีนมีความเชื่อว่า เมื่อมีผู้ตายลง ศพจะต้องถูกฝังในบ้านเกิด ในสมัยโบราณการคมนาคมเป็นไปอย่างลำบาก นักบวชในลัทธิเหมาซาน จึงทำพิธีปลุกศพให้ลุกขึ้นมากระโดดตามตัวเป็นขบวน โดยมีการการสั่นกระดิ่งเป็นเครื่องให้จังหวะ ซึ่งถือว่าเป็นพิธีลับห้ามให้ผู้คนทั่วไปเห็น

## อ้างอิง
 chailasalle(นามแฝง), "เล่าเรื่องจีน..วิชาเหมาซานที่ซุกเงียบในไทย"http://www.oknation.net/blog/chailasalle/2011/06/25/entry-3, 2010-06-25
การสังหารหมู่ที่ปีเตอร์ลู

**การสังหารหมู่ที่ปีเตอร์ลู** เกิดขึ้นที่เซนต์ปีเตอร์สฟีลด์ เมืองแมนเชสเตอร์ ราชอาณาจักรอังกฤษ เมื่อวันที่ 16 สิงหาคม 1819 มีประชาชน 15 คนเสียชีวิตหลังทหารม้าปรี่เข้าใส่ฝูงชนประมาณ 60,000 คนที่ชุมนุมเพื่อเรียกร้องการปฏิรูปการมีผู้แทนราษฎรในรัฐสภา

หลังสงครามนโปเลียนสิ้นสุดลงในปี 1815 เกิดภาวะเศรษฐกิจตกต่ำเฉียบพลัน ร่วมกับปัญหาการว่างงานเรื้อรังและเก็บเกี่ยวพืชผลไม่ได้เนื่องจากปีไร้ฤดูร้อน ซ้ำยังเดือดร้อนจากกฎหมายข้าวโพดทำให้ราคาขนมปังสูง ในขณะนั้นชายวัยผู้ใหญ่เพียงร้อยละ 11 ที่มีสิทธิออกเสียงเลือกตั้ง และคนในภาคเหนือซึ่งได้รับผลกระทบหนักที่สุดจากปัญหาดังกล่าวมีสิทธิเลือกตั้งน้อยมาก นักปฏิรูปมองว่าการปฏิรูประบบรัฐสภาเป็นทางออกและมีการรณรงค์มวลชนเพื่อเรียกร้องให้ชายทุกคนมีสิทธิเลือกตั้งทั่วไปในรัฐสภา จนสามารถรวบรวมรายชื่อได้กว่า 750,000 รายชื่อในปี 1817 แต่ถูกสภาสามัญชนปฏิเสธ เมื่อเกิดภาวะเศรษฐกิจตกต่ำซ้ำอีกในต้นปี 1819 นักปฏิรูปมูลวิวัตจึงปลุกระดมฝูงชนขนาดใหญ่เพื่อบีงคับให้รัฐบาลลาออก ขบวนการนี้มีความเข้มแข็งมากเป็นพิเศษในภาคตะวันตกเฉียงเหนือของประเทศอังกฤษ อันเป็นที่ที่สหภาพรักชาติแมนเชสเตอร์จัดการชุมนุมใหญ่ในเดือนสิงหาคม 1819 โดยมีนักพูดมูลวิวัตที่มีชื่อเสียง เฮนรี ฮันต์

ไม่นานหลังเริ่มการชุมนุม พนักงานปกครองท้องถิ่นเรียกเยามันรีแมนเชสเตอร์และซัลฟอร์ดเข้ามาจับกุมตัวฮันต์และบุคคลอื่นอีกหลายคนที่อยู่บนเวทีด้วย เยามันรีบุกประเชิดเข้าใส่ฝูงชน ผลักผู้หญิงคนหนึ่งล้มลงและมีเด็กคนหนึ่งเสียชีวิต จนสุดท้ายจับกุมตัวฮันต์ได้ จากนั้นประธานพนักงานปกครองเชเชอร์ วิลเลียม ฮัลตัน เรียกกองทหารฮัสซาร์ที่ 15 เข้าสลายฝูงชน ทหารบุกประชิดพร้อมชักดาบออกมา และบันทึกร่วมสมัยประมาณว่ามีผู้เสียชีวิตระหว่าง 9 ถึง 17 คน และมีผู้ได้รับบาดเจ็บอีก 400 ถึง 600 คน เหตุการณ์นี้ถูกหนังสือพิมพ์มูลวิวัต แมนเชสเตอร์อ็อบเซิร์ฟเวอร์ เรียกว่า "การสังหารหมู่ที่ปีเตอร์ลู" ให้ล้อกับยุทธการที่วอเตอร์ลู

นักประวัติศาสตร์ รอเบิร์ต พูล เรียกเหตุการณ์นี้ว่าเป็น "เหตุการณ์การเมืองที่นองเลือดที่สุดบนแผ่นดินอังกฤษในศตวรรษที่ 19" และ "แผ่นดินไหวการเมืองในถิ่นสำคัญของการปฏิวัติอุตสาหกรรมในภาคเหนือ" หนังสือพิมพ์ของประเทศลงข่าวนี้ แต่ผลลัพธ์ทันทีหลังเหตุการณ์คือรัฐบาลผ่านพระราชบัญญํติหก ซึ่งพยายามปราบปรามการชุมนุมเพื่อวัตถุประสงค์การปฏิรูปมูลวิวัต นอกจากนี้ยังมีส่วนโดยอ้อมให้เกิดการก่อตั้งหนังสือพิมพ์ *แมนเชสเตอร์การ์เดียน* (ปัจจุบันคือ *[[เดอะการ์เดียน]]*)

## อ้างอิง

หมวดหมู่:การสังหารหมู่
หมวดหมู่:การสังหารหมู่ที่ก่อการโดยสหราชอาณาจักร
หมวดหมู่:การประท้วงในสหราชอาณาจักร
หมวดหมู่:แมนเชสเตอร์
มิวสิกแบงก์ เวิลด์ ทัวร์

**มิวสิกแบงก์ เวิลด์ ทัวร์**เป็นคอนเสิร์ตทัวร์ของรายการ มิวสิกแบงก์ ทางช่อง KBSซึ่งออกกาศไปทั้งหมด 72 ประเทศ 

## การจัดคอนเสิร์ต
ทางโปรดิวซ์และทางผู้บริหารของสถานีว่า เพราะว่าช่วงนี้กระแสของเค ป๊อปแรงมากและเป็นตอบสนองแฟนที่อยู่ในทวีปยุโรปและเอเชียและในทวีปอเมริกาใต้ บางอาจจะไปถึงทวีปอเมริกาเหนือก็เป็นไปได้ และนอกจากนี้การทัวร์ของรายการยังไม่จบและอาจจะมีต่อในหลากหลายประเทศหลากหลายทวีป

## รายชื่อศิลปินที่เข้าร่วมแสดง

*TVXQ
*Girls' Generation
*KARA
*2PM
*BEAST
*4Minute
*U-Kiss
*IU
*SECRET
*Rainbow
*INFINITE
*แบ็ค จี-ย็อง
*Park Hyun-bin
*RaNia
*X-5

* Girls' Generation
* Shinee
* 2PM
* BEAST
* 4Minute
* Sistar
* T-ara
* U-Kiss

* TVXQ
* BEAST
* CNBLUE
* Wonder Girls
* MBLAQ
* f(x)
* INFINITE
* IU

* Super Junior
* CNBLUE
* After School
* MBLAQ
* Davichi
* RaNia

* Super Junior
* Eru
* Sistar
* Teen Top 
* 2PM
* BEAST
* SHINee
* INFINITE
* Afgansyah Reza
* S4 (Superstar 4)

* Super Junior
* MBLAQ
* F.T. Island
* BEAST
* miss A
* Ailee

## ตารางการทัวร์

## แหล่งข้อมูลอื่น
* 
* Ally & Co

หมวดหมู่:คอนเสิร์ตทัวร์ในปี พ.ศ. 2555
หมวดหมู่:คอนเสิร์ตทัวร์ในปี พ.ศ. 2556
หมวดหมู่:คอนเสิร์ตทัวร์ในปี พ.ศ. 2557
หมวดหมู่:คอนเสิร์ตทัวร์ในปี พ.ศ. 2554
หมวดหมู่:คอนเสิร์ตเคป็อป
มนต์ชัย สุภจิรกุล

นาวาอากาศตรี **มนต์ชัย สุภจิรกุล** หรือ **โค้ชยุ่น** (14 กรกฎาคม พ.ศ. 2509 – ) เป็นหัวหน้าผู้ฝึกสอนวอลเลย์บอลชายทีมชาติไทย และเป็นอดีตนักวอลเลย์บอลผู้ทำหน้าที่ในตำแหน่งบอลกลาง บอลโค้งสั้น

## ประวัติ
มนต์ชัย สุภจิรกุล มีภูมิลำเนาเดิมอยู่ที่แปดริ้ว จังหวัดฉะเชิงเทรา ครอบครัวของเขาเดิมประกอบอาชีพทำสวน และเขาเป็นบุตรชายคนโตในจำนวนพี่น้องทั้งหมดสี่คน สำเร็จการศีกษาระดับประถมจากโรงเรียนวัดดอนทอง ระดับมัธยมต้นจากโรงเรียนปัญจพิทยาคาร และได้รับการทาบทามจากเสน่ห์ ศุภอักษร ให้เข้าศึกษาต่อระดับมัธยมปลายที่โรงเรียนเบญจมราชรังสฤษฎิ์ โดยเข้าแข่งวอลเลย์บอลให้แก่ทางโรงเรียนในระดับจังหวัด รวมถึงได้แข่งกับโรงเรียนใหญ่ ๆ ในเมืองกรุง และสำเร็จการศึกษาระดับปริญญาตรีจากมหาวิทยาลัยราชภัฏพระนคร

มนต์ชัยได้เป็นนักกีฬาวอลเลย์บอลชายทีมชาติไทยตั้งแต่ พ.ศ. 2530 และอำลาการทำหน้าที่เป็นนักกีฬาทีมชาติไทยเนื่องด้วยเข้ารับราชการทหารอากาศเมื่อครั้งที่เข้าแข่งขันซีเกมส์ 1991 ที่ประเทศฟิลิปปินส์ ซึ่งทีมของเขาได้รับเหรียญเงิน แม้จะเลิกทำหน้าที่เป็นนักกีฬาทีมชาติ เขาก็ยังได้เข้าร่วมแข่งขันวอลเลย์บอล ถ้วย ก. และกีฬากองทัพ ให้แก่ทีมทหารอากาศ

มนต์ชัย ได้รับการเรียกตัวไปเป็นผู้ช่วยผู้ฝึกสอนให้แก่วอลเลย์บอลชายทีมชาติไทยในการแข่งซีเกมส์ 2005 ที่ประเทศฟิลิปปินส์ ที่ซึ่งทีมของเขาได้รับรางวัลเหรียญทอง จากนั้น เขาก็ได้เข้าทำหน้าที่เป็นผู้ฝึกสอนทีมชาติแทนอาจารย์โสภณ ซึ่งเป็นผู้ฝึกสอนคนก่อนที่เกษียณไป โดยมนต์ชัยพาทีมชาติไทยเข้ารับรางวัลเหรียญทองแดงในการแข่งซีเกมส์ 2007 ที่จังหวัดนครราชสีมา จากนั้น มนต์ชัยได้ตัดสินใจสร้างนักกีฬาหน้าใหม่ โดยคงเหลือไว้เพียงกิตติคุณ ศรีอุทธวงศ์ และวันชัย ทัพวิเศษ และพาทีมชาติไทยคว้าแชมป์ซีเกมส์ 2011 ที่ประเทศอินโดนีเซีย

นอกจากนี้ มนต์ชัยยังทำหน้าที่เป็นผู้ฝึกสอนวอลเลย์บอลชายทีมชาติไทย ในการแข่งวอลเลย์บอลชายชิงแชมป์โลก 2014 รอบคัดเลือก โซนเอเชีย รอบสุดท้าย ที่แคนเบอร์รา ประเทศออสเตรเลีย รวมถึงทำหน้าที่เป็นหัวหน้าผู้ฝึกสอนทีมชาติไทย ในการแข่งวอลเลย์บอลชายชิงแชมป์เอเชีย 2013 ที่สหรัฐอาหรับเอมิเรตส์ ที่ซึ่งทีมชาติไทยได้อันดับ 6 รวมถึงในการแข่งวอลเลย์บอลในซีเกมส์ 2013 ที่กรุงเนปยีดอ ประเทศพม่า โดยในรอบรองชนะเลิศ ทีมชาติไทยเป็นฝ่ายชนะทีมชาติเวียดนาม 3–0 เซต และในรอบชิงชนะเลิศ ทีมชาติไทยเป็นฝ่ายชนะทีมชาติอินโดนีเซีย 3–0 เซต ส่งผลให้ทีมชายของไทยคว้าแชมป์เป็นสมัยที่ 6 และเป็นการป้องกันแชมป์ซีเกมส์ได้เป็นครั้งแรกในประวัติศาสตร์

## ชีวิตส่วนตัว
ด้านชีวิตส่วนตัว มนต์ชัย สุภจิรกุล มีภรรยาชื่อวราภรณ์ เมธาภัทร์  ซึ่งเป็นอดีตนักวอลเลย์บอลสโมสรเป๊ปซี่ และอดีตนักกีฬาวอลเลย์บอลหญิงทีมชาติไทย และมีลูกด้วยกัน 2 คนเป็นชาย 1 คน หญิง 1 คน ซึ่งได้แก่พิศุทธิ์ และพุธิตา สุภจิรกุล  ที่เป็นนักกีฬาแบดมินตันทีมชาติไทย

## ความสำเร็จ
;ในฐานะนักกีฬาทีมชาติไทย
* เหรียญเงิน เหรียญเงิน ซีเกมส์ 1991 ที่ประเทศฟิลิปปินส์

;ในฐานะผู้ฝึกสอน
* เหรียญทองแดง เหรียญทองแดง วอลเลย์บอลในซีเกมส์ 2007 ที่จังหวัดนครราชสีมา ประเทศไทย
* เหรียญทอง เหรียญทอง วอลเลย์บอลในซีเกมส์ 2011 ที่ปาเล็มบัง ประเทศอินโดนีเซีย
* เหรียญทอง เหรียญทอง วอลเลย์บอลในซีเกมส์ 2013 ที่กรุงเนปยีดอ ประเทศพม่า

## เครื่องราชอิสริยาภรณ์

## อ้างอิง

หมวดหมู่:นักวอลเลย์บอลชายชาวไทย
หมวดหมู่:นักกีฬาชาวไทย
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:ผู้ฝึกสอนวอลเลย์บอลชาวไทย
หมวดหมู่:ผู้ฝึกสอนทีมชาติ
หมวดหมู่:บุคคลจากโรงเรียนเบญจมราชรังสฤษฎิ์
หมวดหมู่:บุคคลจากมหาวิทยาลัยราชภัฏพระนคร
หมวดหมู่:นักกีฬาจากจังหวัดฉะเชิงเทรา
หมวดหมู่:ทหารอากาศชาวไทย
กระดูกไก่

**กระดูกไก่**  เป็นพืชในวงศ์ Chloranthaceae ในมาเลเซียเรียกเกอรัส ตูลัง ในฟิลิปปินส์เรียกบาเรา บาเรา เป็นไม้ล้มลุก ลำต้นเกลี้ยง มีกลิ่นหอม ข้อโป่งพอง หูใบขนาดเล็กเป็นบางแคบ ขอบใบมีรอยจัก ใบสีเขียวสด ผิวใบด้านบนเป็นมัน ดอกช่อ มีริ้วประดับเป็นกาบหุ้ม ดอกย่อยขนาดเล็ก เกสรตัวผู้เป็นสามพู ติดกับครึ่งบนของรังไข่ ผลเดี่ยว เมล็ดเดียวแข็ง ฉ่ำน้ำ ส่วนใหญ่สีขาวครีม เมล็ดค่อนข้างกลม

กระดูกไก่พบได้ทั่วไป ตั้งแต่เนปาล ยูนนาน หมู่เกาะอันดามัน ไปจนถึงเกาะนิวกินี ก่อนที่จะนำต้นชามาปลูก ชาวชวานำใบและเหง้าของกระดูกไก่ไปชงน้ำชาดื่ม เมื่อเนเธอร์แลนด์เข้ามาปกครองดัตช์อีสต์อินดีสได้ห้ามประชาชนปลูกกระดูกไก่เพราะจะให้ปลูกต้นชาแทน ในมาเลเซียและอินโดนีเซียใช้ทำชาสมุนไพร ใช้ขับเหงื่อเพื่อลดไข้ ในกาลีมันตันใช้กิ่งต้มน้ำดื่มเพื่อป้องกันการตั้งครรภ์ ชาวไทยภูเขาใช้ต้มเป็นยารักษามาลาเรีย ใช้ทำสีย้อมผ้าได้สีน้ำเงินเข้มจนเกือบดำ ทุกส่วนของลำต้นเมื่อขยี้ มีกลิ่นคล้ายการบูร รสค่อนข้างขม ใบมีน้ำมันหอมระเหยและกรดคูมาริก คล้ายกับที่พบในพืชวงศ์พริกไทย

## อ้างอิง

* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 16: พืชให้สารกระตุ้น. พิมพ์ครั้งที่ 2. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 78 – 79

หมวดหมู่:วงศ์กระดูกไก่
หมวดหมู่:พืชที่รับประทานได้
หมวดหมู่:สมุนไพร
หมวดหมู่:พืชให้สีย้อม
แกรนด์เธฟต์ออโต: ไวซ์ซิตี

**แกรนด์เธฟต์ออโต: ไวซ์ ซิตี** () หรือ **GTA VC** เป็นวิดีโอเกมเกมแอ็กชันผจญภัยแบบอิสระ พัฒนาโดยบริษัทร็อกสตาร์นอร์ธ และจัดจำหน่ายโดย ร็อคสตาร์ เกม เป็นเกมลำดับที่ 6 ในซีรีส์เกมแกรนด์เธฟต์ออโต และเป็นเกมลำดับที่ 2 ที่จัดอยู่ในจำแนก 3D ของซีรีส์เกมแกรนด์เธฟต์ออโต ได้รับการวางจำหน่ายในอเมริกาเหนือ เมื่อ 29 ตุลาคม พ.ศ. 2545 และได้รับการวางขายในแมคแอพสโตร์
เมื่อ 25 สิงหาคม พ.ศ. 2554 เป็นภาคมาหลังจาก แกรนด์เธฟต์ออโต III และภาคที่ต่อจากภาคนี้ แกรนด์เธฟต์ออโต: แซนแอนเดรียส์ 

ภาคใหม่ในยุคเอชดี **แกรนด์เทรฟต์ออโต VI** () หรือ **GTA VI** มีกำหนดวางจำหน่าย พ.ศ. 2568 บนเครื่อง เพลย์สเตชัน 5, เอกซ์บอกซ์ซีรีส์เอกซ์และซีรีส์เอส และ ไมโครซอฟท์ วินโดวส์ โดย ไมโครซอฟท์ วินโดวส์ จะตามมาในภายหลัง

ภาคไวซ์ซิตีนี้ปูพื้นฐาน และเป็นเกมที่ขายดีที่สุดในเกมแพลตฟอร์ม เพลย์สเตชัน 2 โดยเกมเริ่มขึ้นและดำเนินไปในปี พ.ศ. 2529 ในเมืองไวซ์ซิตี เกมนี้ถือว่าเป็นภาคต่อที่มีเนื้อเรื่องเชื่อมโยงกับภาคสามอยู่อย่างหลวมๆ และมีตัวละครจากภาคสามบางคนก็อยู่ในภาคนี้ด้วย แต่เป็นในขณะที่พวกเขาเหล่านั้นมีอายุน้อยกว่า ปัจจุบันตัวเกมดังกล่าวได้กลับมาจำหน่ายอีกครั้งเนื่องในโอกาสที่ตัวเกมครบรอบ 10 ปี โดยวางจำหน่ายในมือถือบนระบบปฏิบัติการ&nbsp;ไอโอเอส&nbsp;และ&nbsp;Android

## หมายเหตุ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2545
หมวดหมู่:เกมสำหรับวินโดวส์
หมวดหมู่:แกรนด์เธฟต์ออโต
หมวดหมู่:วิดีโอเกมที่ถูกเซ็นเซอร์
วงศ์กระดูกไก่

**วงศ์กระดูกไก่** หรือ (:En:Chloranthaceae) เป็นวงศ์ของพืชมีดอก ประกอบด้วยสี่สกุล และมีสมาชิก 12 สปีชีส์  มีทั้งไม้ยืนต้นและไม้ล้มลุก พบในเอเชียตะวันออกเฉียงใต้  หมู่เกาะในมหาสมุทรแปซิฟิก มาดากัสการ์ ทวีปอเมริกากลาง และทวีปอเมริกาใต้ และหมู่เกาะเวสต์อินดีส สกุลที่สูญพันธ์ไปแล้วคือ (:En:Chloranthistemon)  อยู่ในวงศ์นี้ด้วย  สมาชิกในวงศ์นี้มีกลิ่นหอม ไม่ผลัดใบ ใบออกตรงข้าม มีหูใบอยู่ระหว่างใบทั้งสองเช่นเดียวกับวงศ์ (:En:Rubiaceae) ดอกเป็นดอกช่อ ไม่มีกลีบดอก บางครั้งเหมือนกับกลีบเลี้ยง   ผลมีเมล็ดเดียว 

## อ้างอิง

## แหล่งข้อมูลอื่น
*Chloranthales in Stevens, P. F. (2001 onwards). Angiosperm Phylogeny Website. Version 7, May 2006.
* Chloranthaceae  in L. Watson and M.J. Dallwitz (1992 onwards) *[http://delta-intkey.com/angio/ The families of flowering plants:]  descriptions, illustrations, identification, information retrieval*. Version: 3 May 2006. http://delta-intkey.com .
* ''Andes Trees''
* NCBI Taxonomy Browser
* Images of ''Chloranthus''  Flavon's art gallery: Chloranthaceae
* Image of ''Chloranthus oldhamii'' 
* Image of ''Chloranthus serratus''
* Images of ''Sarcandra glabra'' 
หมวดหมู่:วงศ์กระดูกไก่
กองซุนอวด

**กองซุนอวด** มีชื่อในสำเนียงจีนกลางว่า**กงซุนเยว่** (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นน้องชายของกองซุนจ้าน

## ประวัติ

กองซุนอวดมีบทบาทเมื่อครั้ง อ้วนเสี้ยว ออกอุบาย ให้กองซุนจ้านมาช่วยตีแคว้น กิจิ๋ว ของ ฮันฮก และสัญญาว่าถ้าตีได้แล้วจะแบ่งทรัพย์สินและเมืองขึ้นกันคนละครึ่ง หลังอ้วนเสี้ยวยึดครองกิจิ๋วได้ด้วยอุบาย โดยทำเป็นว่าจะมาช่วยกิจิ๋ว แต่เมื่อนำทัพเข้าเมืองได้ก็ยึดไว้เสียเอง กองซุนจ้านจึงให้กองซุนอวดน้องชายไปทวงสัญญา อ้วนเสี้ยวบอกกองซุนอวดว่าให้กลับไปเชิญกองซุนจ้านมาเอง แต่ระหว่างเดินทางกลับอ้วนเสี้ยวก็ส่งทหารปลอมตัวมาเป็นทหารของตั๋งโต๊ะมาดักฆ่ากองซุนอวดเสีย ทำให้กองซุนจ้านโกรธแค้นมาก

thumbnail|right|รูปกองซุนอวดจากเกม Romance Of The Three Kingdoms XI

## ดูเพิ่ม

* ตัวละครในสามก๊ก
* กองซุนจ้าน

หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลในยุคสามก๊ก
หมวดหมู่:เสียชีวิตจากลูกธนู
ดูคาติ

**ดูคาติ มอเตอร์ โฮลดิ้ง เอส.พี.เอ.** (Ducati Motor Holding S.p.A.) เป็นบริษัทอิตาลี ที่ออกแบบและผลิตจักรยานยนต์ มีสำนักงานใหญ่ตั้งอยู่ที่เมืองโบโลญญาประเทศอิตาลี ดูคาติมีเจ้าของคือ เอาดี้ ผ่านบริษัทย่อย ลัมโบร์กีนี โดยคำว่า "ดูคาติ" เป็นภาษาอิตาเลียนหมายถึงแคว้นปกครองดัชชีของดยูค

## อ้างอิง

หมวดหมู่:บริษัทของอิตาลี
หมวดหมู่:ดูคาติ
หมวดหมู่:ผู้ผลิตรถจักรยานยนต์
หมวดหมู่:ตราสินค้าอิตาลี
ปอร์ตีชี

**ปอร์ตีชี** () เป็นเมืองและเทศบาลในจังหวัดเนเปิลส์ ในแคว้นคัมปาเนีย ทางตอนใต้ของประเทศอิตาลี มีพระราชวังปอร์ตีชีตั้งอยู่ เป็นชานเมืองที่อยู่อาศัยและตากอากาศของเมืองเนเปิลส์

หมวดหมู่:เมืองในแคว้นคัมปาเนีย
พระเจ้าโลโลฟากางาโล

**สมเด็จพระเจ้าโลโลฟากางาโล** () ทรงเป็นตูอีโตงา (พระมหากษัตริย์) พระองค์ที่ 2 แห่งจักรวรรดิตูอีโตงา พระองค์เป็นพระราชโอรสของพระเจ้าอะโฮเออิตูกับพระมเหสีไม่ทราบชื่อ ในยุคสมัยนี้เป็นยุคสมัยที่จักรวรรดิค่อยๆที่จะพัฒนาขึ้นมาจากเดิมเรื่อยๆ สำหรับปีพระราชสมภพและปีที่สิ้นพระชนม์ยังคงเป็นปริศนาเนื่องจากหลักฐานเชิงประจักษ์ยังมีไม่เพียงพอ พระองค์มีพระราชโอรสที่ปรากฏพระนามเพียงพระองค์เดียวคือสมเด็จพระเจ้าฟางาโอเนโอเน

## พงศาวลี



## รายการอ้างอิง

หมวดหมู่:พระมหากษัตริย์ตองงา
หมวดหมู่:ตูอีโตงา
ปั่นทะลุนรก

***ปั่นทะลุนรก*** () เป็นภาพยนตร์อเมริกันแนวแอ็กชัน-ทริลเลอร์ ในปี ค.ศ. 2012 กำกับโดยเดวิด เคปป์ (David Koepp) และ จอห์น แคมพส์ (John Kamps) นำแสดงโดยโจเซฟ กอร์ดอน-เลวิตต์, ไมเคิล แชนนอน, แดเนีย รามิเรซและเจมี ชัง ภาพยนตร์มีเรื่องราวเกี่ยวกับพนักงานส่งของด้วยจักรยานที่ถูกไล่ตามจากเจ้าหน้าที่ตำรวจนิวยอร์กผู้ฉ้อฉล ภาพยนตร์ออกฉายวันที่ 24 สิงหาคม ค.ศ. 2012 โดยโคลัมเบียพิกเจอส์

## เรื่องย่อ

## นักแสดง
* โจเซฟ กอร์ดอน-เลวิตต์ รับบท ไวลี พนักงานส่งของทางจักรยาน
* ไมเคิล แชนนอน รับบท บอบบี มันเดย์ เจ้าหน้าที่ตำรวจ
* แดเนีย รามิเรซ รับบท วาเนสซา พนักงานส่งของทางจักรยาน แฟนสาวของไวลี
* เจมี ชัง รับบท นีมา เพื่อนร่วมห้องของวาเนสซา
* โวเล พาร์คส รับบท แมนนี พนักงานส่งของทางจักรยาน คู่แข่งของไวลี
* อาซิฟ มันด์วี รับบท ราจ ผู้ดูแลพนักงานส่งของทางจักรยาน

## อ้างอิง

## แหล่งข้อมูลอื่น
* 

หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์อเมริกัน
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์ที่มีฉากในประเทศจีน
เนียมอ้น

**เนียมอ้น** ฝอยฝา หรือต๋านม่วย  เป็นพืชในวงศ์ Chloranthaceae ลำต้นเกลี้ยง ส่วนข้อโป่งพอง ใบออกสลับตั้งฉาก หูใบเป็นแถบยาวมองคล้ายเยื่อ ดอกช่อ ไม่มีกลีบรวม ผลเมล็ดเดียวแข็ง สีเขียวหรือสีเหลือง เป็นไม้พื้นเมืองในจีน ปลูกทั่วไปในเอเชียตะวันออกเฉียงใต้ รวมทั้งในเกาะสุมาตราและเกาะชวา

ใบและลำต้นมีกลิ่นหอม ใบและดอกนำมาชงเป็นน้ำชาโดยใช้ชนิดเดียว หรือรวมกับใบชา ในอินโดจีนใช้น้ำต้มดอกและใบแก้ไอ ในจีนใช้ใบตำแล้วพอก รักษาฝี และแผลน้ำร้อนลวก ใช้รับประทานแก้มาลาเรียได้ แต่ถ้ารับประทานมากไปจะเป็นพิษ 

## อ้างอิง

* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 16: พืชให้สารกระตุ้น. พิมพ์ครั้งที่ 2. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 140

หมวดหมู่:วงศ์กระดูกไก่
หมวดหมู่:พืชที่รับประทานได้
หมวดหมู่:สมุนไพร
หมวดหมู่:พืชมีพิษ
เดวิด อัศวนนท์

**เดวิด อัศวนนท์** เป็นนักแสดงและพิธีกรชาวไทย–ฝรั่งเศส 
มีชื่อเป็นภาษาไทยว่า **ชัชวาลย์ อัศวนนท์** 
เป็นหลานชายของ อมรา อัศวนนท์ 
เป็นหลานปู่ของคุณหลวงประเจิดอักษรลักษณ์ (สมโภช อัศวนนท์) 
และมาดามยอร์เฮท (Georgette) ชาวฝรั่งเศส 
รวมทั้งเป็นเหลนของพระยาราชาสาธก (ง่วนสุน อัศวนนท์) 
และคุณหญิงฟอง อัศวนนท์ (สกุลเดิม บุนนาค)

## ประวัติ
เดวิดเกิดเมื่อวันที่ 17 กรกฎาคม พ.ศ. 2518 
ณ ประเทศฝรั่งเศส 
และย้ายมาใช้ชีวิตที่ประเทศไทยตั้งแต่อายุ 3 ปี 
ซึ่งทำให้เติบโตในสภาพแวดล้อมแบบสองวัฒนธรรม

ในช่วงวัยเด็กและวัยรุ่น เขาใช้ชีวิตและศึกษาในประเทศไทย 
ก่อนเดินทางไปศึกษาต่อในสาขาจิตวิทยาที่มหาวิทยาลัยบอสตัน 
ประเทศสหรัฐอเมริกา

ระหว่างการศึกษา เดวิดเริ่มสนใจด้านการแสดงจากการติดตามผลงานของ 
แอนโทนี ฮ็อปกินส์ นักแสดงระดับโลกชาวเวลส์ 
ซึ่งเป็นแรงบันดาลใจให้หันมาศึกษาและพัฒนาทักษะด้านการแสดงอย่างจริงจัง

หลังสำเร็จการศึกษา เขาเริ่มต้นหาประสบการณ์ทำงานในหลากหลายสาขา 
ทั้งธุรกิจจำหน่ายอุปกรณ์วิศวกรรมไฟฟ้าของครอบครัว 
งานด้านอีเวนต์มาร์เก็ตติ้ง การทำงานในโรงแรมที่ประเทศอังกฤษ 
และการทำงานในโรงงานปศุสัตว์ที่ประเทศฝรั่งเศส

ต่อมา เดวิดได้ตัดสินใจเข้าสู่วงการบันเทิงในประเทศไทย 
โดยเริ่มต้นจากการเป็นพิธีกรรายการโทรทัศน์หลายรายการ 
เช่น CJ Chic Channel, Inside Entertainment (ไอทีวี) ช่วง IE Travel, 
IE Show.com (ช่อง 5), Living Fashion, D1&Only และ Fashion Update 
ทาง Chic Channel

เขาเริ่มต้นงานแสดงจากบทบาท *ริค* 
ตำรวจคู่หูของ หม่ำ จ๊กมก 
ในภาพยนตร์เรื่อง *[[ต้มยำกุ้ง (ภาพยนตร์)|ต้มยำกุ้ง]]* 
เมื่อปี พ.ศ. 2548

ในปี พ.ศ. 2550 เขาได้เข้าศึกษาด้านการแสดงเพิ่มเติมที่ 
The Lee Strasberg Theatre and Film Institute 
ในนครนิวยอร์ก ประเทศสหรัฐอเมริกา 
ซึ่งช่วยพัฒนาทักษะการแสดงอย่างเป็นระบบ

เดวิดเริ่มเป็นที่รู้จักอย่างกว้างขวางจากการรับบท *เฮซุส* 
หนุ่มโรคจิตในภาพยนตร์เรื่อง *[[เคาท์ดาวน์]]* 
เมื่อปลายปี พ.ศ. 2555 
ซึ่งส่งผลให้ได้รับความนิยมในวงการบันเทิงไทยอย่างรวดเร็ว

จากผลงานดังกล่าว เขาได้รับรางวัลนักแสดงนำชายยอดเยี่ยมจากหลายสถาบัน 
ได้แก่ รางวัลภาพยนตร์แห่งชาติ สุพรรณหงส์ ครั้งที่ 22 
รางวัลพระสุรัสวดี และรางวัลจากชมรมวิจารณ์บันเทิงในปีเดียวกัน

## ผลงานเด่น

* *[[เคาท์ดาวน์]]* (2555)

* *อาดัม ADAM จันทร์แยก โลกแตก ญิน* (2561)

* *Halfworlds* (HBO Asia)

## รางวัลและการเข้าชิง

## อ้างอิง


## บทบาทการแสดง

หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:บุคคลจากมหาวิทยาลัยบอสตัน
หมวดหมู่:ผู้ชนะรางวัลนักแสดงนำชายยอดเยี่ยมพระสุรัสวดี
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์
โฮลด์มายแฮนด์ (เพลงไมเคิล แจ็กสัน และเอค่อน)

**โฮลด์มายแฮนด์** () เป็นเพลงของนักร้องชาวอเมริกัน ไมเคิล แจ็กสัน และนักร้อง/นักแต่งเพลงชาวชาวเซเนกัล-อเมริกัน เอค่อน จากอัลบั้มหลังมรณกรรมแรกของแจ็กสัน *[[Michael (album)|Michael]]* เพลงนี้ถูกบันทึกไว้โดยเอค่อนและแจ็คสันในปี 2008 ร่วมกับเอค่อน เพลงนี้ติดอันดับท็อป 20 ฮิตในสากล เช่น เยอรมนี ,แคนาดา และสหราชอาณาจักร

## รายการเพลง

## อันดับ

### อันดับ

### อันดับสิ้นปี

## อ้างอิง

## แหล่งข้อมูลอื่น
* 

หมวดหมู่:ซิงเกิลในปี พ.ศ. 2553
หมวดหมู่:เพลงของไมเคิล แจ็กสัน
หมวดหมู่:เพลงของเอค่อน
หมวดหมู่:เพลงที่ประพันธ์คำร้องโดยคลอดด์ เคลลี
หมวดหมู่:เพลงที่ประพันธ์คำร้องโดยเอค่อน
หมวดหมู่:เพลงบันทึกเสียงที่ผลิตโดยไมเคิล แจ็กสัน
หมวดหมู่:เพลงร้องคู่
หมวดหมู่:เพลงที่วางจำหน่ายหลังมรณกรรม
ชลิดา เถาว์ชาลี ตันติพิภพ

**ชลิดา	 ตันติพิภพ** (นามสกุลเดิม เถาว์ชาลี / ชื่อเล่น นก) นางสาวไทยปี 2541 และพิธีกร เกิดที่เมืองชิคาโก มลรัฐอิลลินอย ประเทศสหรัฐอเมริกาเมื่อวันที่ 8 กุมภาพันธ์ พ.ศ. 2517 เป็นบุตรีของ ดร.ชัชว์ และนางเพ็ญศิริ เถาว์ชาลี มีน้องสาว 1 คน เธอกลับมาเมืองไทยเมื่ออายุ 5 ขวบ โดยเริ่มเข้าศึกษาที่โรงเรียนอนุบาลนครปฐม, ระดับประถมจากโรงเรียนนารีวุฒิ ราชบุรี, ระดับมัธยมต้นจากโรงเรียนโพธิสารพิทยากร กรุงเทพฯ จากนั้นจึงกลับไปมลรัฐอิลลินอย ประเทศสหรัฐอเมริกาเพื่อศึกษาต่อระดับมัธยมปลายจาก Downer Grove High School, เตรียมพยาบาลที่ University of Illinois at Chicago ต่อด้วยระดับปริญญาตรีสาขาวิทยาศาสตร์พยาบาลจาก Aurora University  และสำเร็จการศึกษาระดับปริญญาเอกด้านวิทยาศาสตร์ชะลอวัยและฟื้นฟูสุขภาพ จากสำนักวิชาเวชศาสตร์ชะลอวัยและฟื้นฟูสุขภาพ มหาวิทยาลัยแม่ฟ้าหลวง

เข้าประกวดนางสาวไทยเมื่อปี พ.ศ. 2541 ภายในการดูแลของคุณสมชาย นิลวรรณ และได้ครองตำแหน่ง จากนั้นจึงได้เป็นตัวแทนสาวไทยไปประกวดมิสยูนิเวิร์ส 1998 ที่เกาะฮอลโนลูลู มลรัฐฮาวาย ประเทศสหรัฐอเมริกา ไม่ผ่านเข้ารอบและเป็นผู้ถือป้ายประเทศเกาหลีใต้ ในพิธีเปิดการแข่งขันกีฬาเอเชียนเกมส์ ครั้งที่ 13 ที่กรุงเทพมหานคร จากนั้นจึงมีผลงานพิธีกร กับแสดงละครโทรทัศน์ รวมทั้งมีกิจการส่วนตัวเป็นร้านขายของที่ระลึกและแกลอรี่ *TRIPLE-H* 

ชีวิตส่วนตัว สมรสกับเกรียงศักดิ์ ตันติพิภพ (กบ) กรรมการผู้จัดการ ดิเอ็มโพเรียม ช็อปปิ้งคอมเพล็กซ์ และสยามพารากอน 

## ผลงาน
### พิธีกร
* พิธีกรรายการ *อัศจรรย์ไทยแลนด์* 
* พิธีกรรายการ *พฤหัสอัศจรรย์* คู่กับ คุณอดิศักดิ์ ศรีสม ทางช่อง 9
* พิธีกรรายการ *เมืองไทยใกล้เที่ยง* ทางช่อง 5
* เจ้าของและพิธีกรรายการ *Living in Shape* ออกอากาศทุกวันเสาร์ที่ 2 และ 4 ของเดือน ทางช่อง 3

### ละคร

| rowspan = "1" align = "center"|  2544 ||align="center"| *[[ลูกทาส]]* ||align="center"| คุณหญิงภริยาพระยาไชยากร (รับเชิญ)
|-
| rowspan = "1" align = "center"|  2546 ||align="center"| *[[สี่แผ่นดิน]]* ||align="center"| คุณเชย
|-
| rowspan = "1" align = "center"|  2550 ||align="center"| *[[ตามรอยพ่อ|อยู่กับก๋ง ภาค 2]]* ||align="center"|  รำไพ
|-
| rowspan = "1" align = "center"|  2552 ||align="center"| *[[ดงผู้ดี]]* ||align="center"|  ไพลิน รัตนเดชากร
|-
| rowspan = "1" align = "center"|  2553 ||align="center"| *[[รอยไหม]]* ||align="center"|  พระชายา
|-
| rowspan = "1" align = "center"|  2554 ||align="center"| *[[เคหาสน์สีแดง]]* ||align="center"|  อัมพา
|-
| rowspan = "1" align = "center"|  2558 ||align="center"| *[[เจ้าสาวของอานนท์]]* ||align="center"|  คุณหญิงแนบ วิทยาธร
|-
| rowspan = "1" align = "center"|  2562 ||align="center"| *[[ศรีอโยธยา]] ภาค 2* ||align="center"|  กรมบริจาภักดีศรีสุดารักษ์ (รับเชิญกิตติมศักดิ์)
|-
|}

### ตำแหน่งงาน
* Corporate Marketing Manager ผลิตภัณฑ์ *Wacoal Motherity*
* เจ้าของกิจการร้าน *TRIPLE-H* แกลอรี่แสดงงานศิลปะ และร้านขายของที่ระลึก

### งานเขียน
* Diet Se cret กินอย่างไรให้ผอม
* Ageless Formulas สูตรลับความอ่อนเยาว์

### รางวัล
* นางสาวไทยปี 2541 
* พิธีกรดีเด่นรายการ *อัศจรรย์ไทยแลนด์*

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:ชาวไทยเชื้อสายอเมริกัน
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:บุคคลจากโรงเรียนโพธิสารพิทยากร
หมวดหมู่:พิธีกรชาวไทย
หมวดหมู่:นางงามไทย
แฮปปี (เพลงไมเคิล แจ็กสัน)

**แฮปปี** () เป็นเพลงที่แต่งโดยมิเชล ลีแกรนด์ และสโมกีย์ โรบินสัน และบันทึกเสียงครั้งแรกโดยบ็อบบี ดาริน เพลงนี้ออกซิงเกิลครั้งแรกโดยบ็อบบี ดาริน เมื่อวันที่ 23 พฤศจิกายน 1972 โดยติดถึงอันดับที่ 67 ใน''บิลบอร์ด''ฮอต 100 และเป็นซิงเกิลสุดท้ายของเขาที่ติดชาร์ต เพลงนี้รวมอยู่ในแผ่นเสียงโมทาวน์ที่เสียชีวิตของเขา *Darin: 1936-1973*

## ฉบับไมเคิล แจ็คสัน
ไมเคิล แจ็กสันบันทึกเพลงสำหรับค่ายโมทาวน์ในปี 1973 เพลงดังกล่าวมีอยู่ในอัลบั้ม*[[มิวสิกแอนด์มี]]*ของแจ็กสัน

## ชาร์ต

## หมายเหตุ

## อ้างอิง
*Halstead, Craig and Chris Cadman (2003). *[[Michael Jackson]]: The Solo Years*. Authors OnLine. ISBN 0-7552-0091-8
*George, Nelson (2004). *[[Michael Jackson: The Ultimate Collection]]* booklet. Sony BMG.

หมวดหมู่:ซิงเกิลในปี พ.ศ. 2516
หมวดหมู่:ซิงเกิลในปี พ.ศ. 2526
หมวดหมู่:เพลงที่แต่งโดยมิเชล ลีแกรนด์
หมวดหมู่:เพลงที่แต่งโดยสโมกีย์ โรบินสัน
หมวดหมู่:เพลงของไมเคิล แจ็กสัน
พระเจ้าโกฟูตู

**สมเด็จพระเจ้าโกฟูตู** () ทรงเป็นตูอีโตงา (พระมหากษัตริย์) พระองค์ที่ 5 แห่งจักรวรรดิตูอีโตงา พระองค์เป็นพระราชโอรสของสมเด็จพระเจ้าลิเฮากับพระมเหสีไม่ทราบชื่อ สำหรับปีพระราชสมภพและปีที่สิ้นพระชนม์ รวมไปถึงพระราชกรณียกิจของพระองค์ยังคงเป็นปริศนาเนื่องจากหลักฐานเชิงประจักษ์ยังมีไม่เพียงพอ พระองค์มีพระราชโอรสที่ปรากฏพระนามเพียงพระองค์เดียวคือสมเด็จพระเจ้ากาโลอา

## พงศาวลี



## อ้างอิง

หมวดหมู่:พระมหากษัตริย์ตองงา
หมวดหมู่:ตูอีโตงา
กองกำลังป้องกันแอฟริกาใต้

**กองกำลังป้องกันแอฟริกาใต้** เป็นกองทัพของแอฟริกาใต้ ระหว่าง พ.ศ. 2500 ถึง 2537

## ดูเพิ่ม
*ประวัติศาสตร์การทหารของแอฟริกาใต้
*กองกำลังป้องกันสหภาพ (แอฟริกาใต้)
*ตำรวจแอฟริกาใต้
*กองกำลังป้องกันดินแดนแอฟริกาตะวันตกเฉียงใต้ (SWATF)
*ลำดับเกียรติเครื่องอิสริยาภรณ์แอฟริกาใต้

## อ้างอิง

## แหล่งข้อมูลอื่น

หมวดหมู่:รัฐบาลที่มาจากการถือผิว
หมวดหมู่:องค์กรที่จัดตั้งขึ้นพร้อมกับการถือผิว
หมวดหมู่:Defunct organisations of South Africa
หมวดหมู่:Defunct South African intelligence agencies
หมวดหมู่:ประวัติศาสตร์แอฟริกาใต้
หมวดหมู่:การทหารของแอฟริกาใต้
หมวดหมู่:ประวัติศาสตร์การทหารของแอฟริกาใต้
แอฟริกาใต้
อ
หมวดหมู่:กองทัพที่ก่อตั้งในปี พ.ศ. 2500
หมวดหมู่:กองทัพที่สิ้นสุดในปี พ.ศ. 2537
อ
หมวดหมู่:เกณฑ์ทหาร
กัญจัว

**กัญจัว** () เป็นอาหารเวียดนามประเภทต้มมีรสเปรี้ยว ปรุงรสเปรี้ยวด้วยมะขาม นิยมต้มกับปลาช่อนหรือปลาอื่น ๆ เช่น ปลาทับทิม ปลาไน ปลาโมง หรือจะใช้กุ้ง หอยเนื้อหมู เนื้อวัวก็ได้ อาหารชนิดนี้คล้ายกับอาหารกัมพูชาที่เรียกสัมลอร์มะจู กัญจัวนี้จะแต่งกลิ่นด้วยผักแขยงที่เป็นกลิ่นหอมที่เป็นเอกลักษณ์ของอาหารนี้ นอกจากนั้นจะใส่ผักชนิดอื่นอีก ที่นิยมคือ ต้นหอม ผักชีฝรั่ง ผักชีลาว หรือกินแบบหม้อไฟซึ่งเรียกว่า "เหลิวกัญจัว" () 

## อ้างอิง
* นันทนา ปรมานุศิษฏ์. **โอชาอาเซียน.** กรุงเทพฯ : มติชน, 2556, หน้า 181-182.
หมวดหมู่:อาหารเวียดนาม
หมวดหมู่:อาหารต้มแกง
หมวดหมู่:อาหารจากเนื้อปลา
ชาชัก (เครื่องดื่ม)

**ชาชัก** () เป็นชานมแบบร้อนที่พบได้ทั่วไปในมาเลเซีย อินโดนีเซีย สิงคโปร์ และภาคใต้ของไทย ชื่อมาจากกระบวนการชงที่มีการเทเครื่องดื่มกลับไปกลับมา ทำจากชาแดง นมระเหย จัดเป็นเครื่องดื่มประจำชาติของมาเลเซีย

การผสมส่วนผสมจะใช้การเทกลับไปกลับมาระหว่างแก้วสองใบจนเกิดฟอง เป็นการทำให้ชาเย็นลง และทำให้ชากับนมระเหยเข้ากันดี การผสมชานี้กลายเป็นศิลปะอย่างหนึ่ง ชาชักและนาซีเลอมะก์ถือเป็นอาหารและเครื่องดื่มที่เป็นมรดกของมาเลเซีย

## รูปแบบ
* *เตะฮ์-ซี* เป็นชาที่ชงกับนมระเหยไม่หวาน ต่างจากชาชักทั่วไปที่ใส่นมข้นหวาน
* *เตะฮ์-โอ* เป็นชาที่ไม่ใส่นม ถ้าไม่ใส่น้ำตาลด้วยเรียก "เตะฮ์-โอ โกซง"
* *เตะฮ์ฮาเลีย* หรือชาขิง
* *ชาม* มาจากภาษากวางตุ้ง หมายถึง ผสม เป็นส่วนผสมของชาและกาแฟ

[thumb|[โรตีปราตาและชาชักในสิงคโปร์ ]]

## ดูเพิ่ม
* ชาไทย
* ชานมฮ่องกง
* ชานมไข่มุก
* มสาลาจาย

## อ้างอิง

หมวดหมู่:ชา
หมวดหมู่:เครื่องดื่มไทย
หมวดหมู่:เครื่องดื่มมาเลเซีย
หมวดหมู่:เครื่องดื่มอินโดนีเซีย
หมวดหมู่:อาหารบรูไน
หมวดหมู่:อาหารสิงคโปร์
หมวดหมู่:ชานม
กีฬากอล์ฟในกีฬาแห่งชาติครั้งที่ 42

"กอล์ฟ" ในการแข่งขันกีฬาแห่งชาติ ครั้งที่ 42 สุพรรณบุรีเกมส์ 
*มีการชิงชัย 4 เหรียญทอง
**บุคคลชาย
**บุคคลหญิง
**ทีมชาย
**ทีมหญิง
*เริ่มแข่งขันวันที่ 7-10 มกราคม 2557
*สนามที่ใช้ในการแข่งขัน : สนามกอล์ฟเขื่อนศรีนครินทร์

## สรุปเหรียญรางวัล กอล์ฟ

## สรุปผลการแข่งขัน

## อ้างอิง
* กีฬาแห่งชาติครั้งที่42 สุพรรณบุรีเกมส์ 
* สมาคมกอล์ฟแห่งประเทศไทย 

42
ตอร์นาอาซูร์รีเอนโต

** ตอร์นาอาซูร์รีเอนโต** (; ) เป็นเพลงภาษานาโปลี แต่งขึ้นในปี ค.ศ. 1902 โดยพี่น้อง แอร์เนสโต และจัมบัสติตตา เด กูร์ติส คีตกวีและจิตรกรชาวอิตาลี บรรยายความรู้สึกของคู่รักชาวเมืองซอร์เรนโต แคว้นคัมปาเนีย ที่กำลังจะพลัดพรากจากกัน ชายหนุ่มกำลังจะออกทะเลไปเผชิญกับโลกกว้าง ฝ่ายสาวเจ้าก็เฝ้ารอด้วยความหวังอยู่ที่บ้าน

มีผู้แต่งคำร้องภาษาอังกฤษ ใช้ชื่อว่า **Come Back to Sorrento** และคำร้องภาษาอังกฤษฉบับที่ขับร้องโดยเอลวิส เพรสลีย์ ใช้ชื่อว่า **Surrender** ในปี ค.ศ. 1961 ซึ่งขึ้นถึงอันดับหนึ่งชาร์ตซิงเกิลของนิตยสารบิลบอร์ด และสหราชอาณาจักร 

## อ้างอิง

## แหล่งข้อมูลอื่น
* Lyrics 
* Torna a Surriento, Pavarotti
* Torna a Surriento, Loreti

หมวดหมู่:เพลงของเอลวิส เพรสลีย์
หมวดหมู่:ผลงานในปี พ.ศ. 2445
หมวดหมู่:ซิงเกิลในปี พ.ศ. 2504
หมวดหมู่:เพลงภาษาอิตาลี
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลอันดับ 1 ในบิลบอร์ดฮอต 100
อามาโปลา

**อามาโปลา** (; )  เป็นเพลงภาษาสเปน แต่งโดยโจเซฟ ลาคาล (ค.ศ. 1860 - 1937)  ในปี ค.ศ. 1924  ลาคาลซึ่งเกิดและเติบโตที่กาดิซ ประเทศสเปน ได้อพยพไปอาศัยที่สหรัฐอเมริกา เป็นผู้อำนวยเพลงวงดุริยางค์ทหาร เคยแต่งเพลงมาร์ช และร่วมงานกับจอห์น ฟิลิป ซูซา มาหลายครั้ง ได้แต่งเพลงนี้ขึ้นเมื่ออายุ 64 ปี มีคำร้องเป็นภาษาสเปน ชื่อเพลงมีความหมายว่า "ดอกป๊อปปี้" (Papaveraceae)

หลังจากลาคาลเสียชีวิตเมื่อปี ค.ศ. 1937 นักแต่งเพลงชื่อ อัลเบิร์ต แกมซี ได้แต่งคำร้องเป็นภาษาอังกฤษ  ใช้ชื่อว่า "Amapola (Pretty Little Poppy)" ซึ่งได้รับความนิยม ถูกนำไปขับร้องโดยศิลปินหลายคน ฉบับที่ขับร้องคู่โดย เฮเลน โอ คอนเนล (1920-1993) และ บ็อบ เอเบอร์ลีย์ (1916-1981)  ขึ้นถึงอันดับหนึ่งบิลบอร์ดฮอต 100 ในปี ค.ศ. 1941

## อ้างอิง

หมวดหมู่:ผลงานในปี พ.ศ. 2467
หมวดหมู่:ซิงเกิลในปี พ.ศ. 2484
หมวดหมู่:เพลงภาษาสเปน
หมวดหมู่:ซิงเกิลอันดับ 1 ในบิลบอร์ดฮอต 100
วงศ์ผักควบ

**วงศ์ผักควบ** หรือ (:en:Aponogetonaceae) เป็นวงศ์ของพืชมีดอกในอันดับ  Alismatales  ประกอบด้วยสกุลเดียวคือ  ***Aponogeton*** ประกอบด้วยไม้น้ำ 40–50 ชนิด

## อ้างอิง

## แหล่งข้อมูลอื่น
* ''Illustrated Success with easy-growing Aponogeton plants'' 
* ''Aponogeton Family by Karen Randall''
* ''Aponogetons by Karen Randall'' 
* Aponogetonaceae  in L. Watson and M.J. Dallwitz (1992 onwards). *[http://delta-intkey.com/angio/ The families of flowering plants] : descriptions, illustrations, identification, information retrieval.* Version: 9 March 2006. http://delta-intkey.com 
* ''Monocot families'' (USDA)
* Aponogetonaceae in the ''Flora of North America''
* NCBI Taxonomy Browser
* links at CSDL, Texas 

หมวดหมู่:วงศ์ผักควบ
ผักควบ

**ผักควบ**  เป็นพืชในวงศ์ Aponogetonaceae เป็นไม้น้ำ หัวรูปยาวหรือรูปไข่กลับ ใบจมน้ำหรือลอยน้ำ ใบจมน้ำมีขนาดใหญ่กว่าใบที่ลอย ก้านช่อดอกยาว โผล่พ้นผิวน้ำ พบตามบริเวณน้ำนิ่งหรือน้ำตื้น พบในอินเดีย มณฑลกวางตุ้งในจีนและเอเชียตะวันออกเฉียงใต้ ในหัวมีแป้งสะสม รับประทานได้ ใบอ่อนใช้เป็นผัก เป็นไม้ประดับในอ่างเลี้ยงปลา 

## อ้างอิง

* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9: พืชให้คาร์โบไฮเดรตที่ไม่ใช่เมล็ด. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 233

หมวดหมู่:พืชที่รับประทานได้

หมวดหมู่:ไม้ประดับ

หมวดหมู่:วงศ์ผักควบ
เหาเก๋อ

**ซู่ชินหวัง** (, 1609-1648) พระนามเดิม **เหาเก๋อ** (豪格) เป็นเจ้าชายแมนจูแห่ง ราชวงศ์ชิง พระองค์เป็นพระราชโอรสองค์โตของจักรพรรดิ หฺวัง ไถจี๋ ผู้ปกครององค์ที่สองของราชวงศ์ชิง

## พระประวัติ
เจ้าชายเหาเก๋อประสูติใน ราชสกุล อ้ายซินเจว๋หลัว เป็นพระราชโอรสองค์โตของจักรพรรดิ หฺวัง ไถจี๋ ผู้ปกครององค์ที่ 2 ของ ราชวงศ์ชิง พระมารดาของพระองค์คือ พระชายาจากสกุลอูลานาลา หนึ่งในนางสนมของจักรพรรดิ หฺวัง ไถจี๋

เจ้าชายเหาเก๋อเข้าร่วมในการรบต่อต้านมองโกล, เกาหลี และ ราชวงศ์หมิง หลังจากจักรพรรดิ หฺวัง ไถจี๋ เสด็จสวรรคตในปี ค.ศ. 1643 เจ้าชายเหาเก๋อและพระปิตุลา (อา) ของพระองค์คือเจ้าชาย ตัวเอ่อร์กุ่น ต่อสู้เพื่อสืบราชบัลลังก์ สถานการณ์เป็นไปเพื่อประโยชน์ของ เจ้าชายเหาเก๋อ เนื่องจากสามในแปดกองธงซึ่งก่อนหน้านี้อยู่ภายใต้การบังคับบัญชาของจักรพรรดิ หฺวัง ไถจี๋ ได้ถูกส่งต่อให้พระองค์ ในทางกลับกัน เจ้าชายตัวเอ่อร์กุ่นได้รับการสนับสนุนจากพี่น้องของพระองค์และทัพธงขาวสองกองธง ซึ่งหมายความว่าทัพธงแดงอีก 2 กองธงที่เหลือซึ่งบังคับบัญชาโดยเจ้าชาย ไต้ซ่าน และโอรสของพระองค์ รวมทั้งกองธงขอบน้ำเงินภายใต้การบังคับบัญชาโดยเจ้าชาย จี้เอ่อร์ฮาหลาง มีความสำคัญอย่างยิ่งต่อการรับประกันว่า เจ้าชายเหาเก๋อ จะชนะการสืบทอดราชบัลลังก์ หลังจากการโต้เถียงกันมากมาย เจ้าชายไต้ซ่าน เริ่มชอบ เจ้าชายเหาเก๋อ ซึ่งเห็นได้ชัดว่าปฏิเสธที่จะขึ้นครองบัลลังก์ จริง ๆ แล้ว เจ้าชายเหาเก๋อ กำลังรอให้คนอื่นมาชักชวนให้พระองค์ขึ้นครองบัลลังก์เพื่อที่พระองค์จะได้นั่งบนนั้นโดยไม่แสดงภาพลักษณ์ของพระองค์เองที่กระหายพระราชอำนาจ น่าเสียดายสำหรับเจ้าชายเหาเก๋อที่เจ้าชายตัวเอ่อร์กุ่นและพี่น้องของพระองค์ยอมแพ้ ดังนั้นความขัดแย้งจึงดำเนินต่อไปโดยไม่มีวิธีแก้ปัญหา การต่อสู้แย่งชิงอำนาจจบลงด้วยการประนีประนอมเพื่อหลีกเลี่ยงความขัดแย้งภายใน เจ้าชายตัวเอ่อร์กุ่นจึงเสนอพระนามเจ้าชายฝูหลินพระราชโอรสอีกองค์ของจักรพรรดิ หฺวัง ไถจี๋ ที่ประสูติแต่ พระสนมจฺวัง ให้เป็นผู้ปกครองคนใหม่ดังนั้นเจ้าชายฝูหลินจึงขึ้นครองบัลลังก์เป็น จักรพรรดิซุ่นจื้อ

แม้หลังจากที่จักรพรรดิซุ่นจื้อขึ้นสู่อำนาจ ก็ยังมีความขัดแย้งระหว่าง เจ้าชายเหาเก๋อ และ เจ้าชายตัวเอ่อร์กุ่น อีกมาก

## พระบรมวงศานุวงศ์
* พระราชบิดา : จักรพรรดิฉงเต๋อ
* พระราชมารดา : พระชายาจี้ สกุลอูลาน่าลา
* พระชายาเอก
** พระชายา จากสกุลฮาต๋าน้าล่า
** พระชายาตู้เหลยหม่า จากสกุลปัวเอ่อร์จี้จี๋เท่อ
* พระชายารอง
** พระชายา จากสกุลน้าล่า
** พระชายา จากสกุลซั่วหลงอู่
** พระชายา จากสกุลจี๋เอ่อร์เย่ไต้
** พระชายา จากสกุลไถซือน่า
** พระชายา จากสกุลปัวเอ่อร์จี้จี๋เท่อ
** พระชายา จากสกุลซูฮูลี่
* พระอนุชายา
** พระอนุชายา จากสกุลหนิงกู่ท่า
** พระอนุชายา จากสกุลซีหลินเจี๋ยหลัว
** พระอนุชายา จากสกุลซีหลินเจี๋ยหลัว
** พระอนุชายา จากสกุลฮวัง
* ภรรยาน้อย
** สตรี จากสกุลกัวเอ่อร์เจีย
** สตรี จากสกุลเหนียน
** สตรี จากสกุลน้าล่า
** สตรี จากสกุลอีเอ่อร์เกินเจี๋ยหลัว
** สตรี จากสกุลหวัง
* พระโอรส
** เจ้าชายฉีเจิ้งเอ่อ (齊正額) 
** เจ้าชายกู่ไท่ (固泰) อี่เก๋อฟู่กั๋วเจียงจูน (已革辅国将军)
** เจ้าชายหว่อเฮ่อน้า (握赫納) ฟู่กั๋วเจียงจูน (辅国将军)
** เจ้าชายฟู่โช่ว (富綬,1643-1669) เสี่ยนเฉี่ยชินอ๋อง (显愨亲王,1651-1669)
** เจ้าชายเมิ่งก่วน (猛瓘,1643-1674) เหวินเหลียงจุ้นอ๋อง (温良郡王)
** เจ้าชายซิงเป่า (星保) 
** เจ้าชายซูซู (舒書) 
* พระธิดา
** พระราชธิดา 10 พระองค์

หมวดหมู่:เจ้าชายราชวงศ์ชิง
เอ็สเซ็ท

frame|เอ็สเซ็ทในแบบอักษรต่าง ๆ
**เอ็สเซ็ท** () (ตัวพิมพ์ใหญ่: **ẞ**, ตัวพิมพ์เล็ก: **ß**) หรือเรียกอีกชื่อว่า **ชาร์เฟิสเอ็ส** () เป็นอักษรละตินชนิดพยัญชนะที่ใช้ในภาษาเยอรมัน ออกเสียง  เหมือนด็อพเพิลเอ็ส (ss) พัฒนามาจากตัวแฝด ของ *[[เอ็สขนาดยาว]]กับเซ็ท* (ſz) และ *เอ็สขนาดยาวกับเอ็ส* (ſs) ชื่อของมันก็มาจากการออกเสียง *เอ็ส-เซ็ท* (s-z) นั่นเอง เอ็สเซ็ท (ß) ใช้สะกดหลังสระเสียงยาวและสระประสมสองเสียงเท่านั้น ส่วนด็อพเพิลเอ็ส (ss) ใช้สะกดหลังสระเสียงสั้น ถึงแม้ว่าเอ็สเซ็ทเคยใช้ในภาษาอื่นมาก่อนก็ตาม แต่ปัจจุบันก็มีใช้ในภาษาเยอรมันเพียงภาษาเดียว

หมวดหมู่:อักษรละติน
หมวดหมู่:ภาษาเยอรมัน
นิโคลัส เฮาลต์

**นิโคลัส คาราดอก เฮาลต์** () เกิดเมื่อวันที่ 7 ธันวาคม ค.ศ. 1989 เป็นนักแสดงชาวอังกฤษ แสดงในภาพยนตร์อาทิ *[[About a Boy]]* (2002), *[[A Single Man (film)|A Single Man]]* (2009), Clash of Titans(2010), *[[X-Men: First Class]]* (2011), *[[Warm Bodies (film)|Warm Bodies]]* (2013), *[[Jack the Giant Slayer]]* (2013), และแสดงในบทบาท  Tony Stonem ในซีรีส์ *[[Skins (TV series)|Skins]]* (2007–2008) ทางช่องอี 4

## ผลงานด้านการแสดง

## อ้างอิง

## แหล่งข้อมูลอื่น

* 
* ''About a Boy'' interview with Hoult

หมวดหมู่:นักแสดงชายชาวอังกฤษ
เออร์วิง เบอร์ลิน

thumb|''Alexander's Ragtime Band'', Edison Amberol cylinder, 1911
**เออร์วิง เบอร์ลิน** (Irving Berlin) เป็นนักแต่งเพลงและเขียนคำร้องชาวอเมริกันเชื้อสายยิวเบลารุส เป็นผู้หนึ่งที่ได้รับการยกย่องเป็นนักแต่งเพลงที่ยิ่งใหญ่ที่สุดในประวัติศาสตร์การดนตรีอเมริกัน มีผลงานแต่งเพลงมากกว่า 1,500 เพลง ดนตรีประกอบละครบรอดเวย์ จำนวน 19 เรื่อง  ดนตรีประกอบภาพยนตร์ 18 เรื่อง เคยได้รับการเสนอชื่อเข้าชิงรางวัลออสการ์ 8 ครั้ง  ผลงานแต่งเพลงของเขาเคยขึ้นถึงอันดับหนึ่งชาร์ตซิงเกิลถึง 25 ครั้ง ขับร้องโดยศิลปินชื่อดังเช่น  เฟรด แอสแตร์ แฟรงก์ ซินาตรา จูดี การ์แลนด์ บาร์บรา สไตรแซนด์ ลินดา รอนสตัดต์ แชร์ ไดอานา รอสส์ บิง ครอสบี แนท คิง โคล บิลลี ฮอลิเดย์ ดอริส เดย์ เอลลา ฟิตซ์เจอรัลด์

## อ้างอิง

## แหล่งข้อมูลอื่น
*Papers of Irving Berlin, Dwight D. Eisenhower Presidential Library 
*
*
*Irving Berlin Music Company
*PBS page on Irving Berlin , part of their *Great Performances* series

หมวดหมู่:นักแต่งเพลงชาวอเมริกัน
หมวดหมู่:นักเปียโน
หมวดหมู่:ชาวอเมริกันเชื้อสายเบลารุส
หมวดหมู่:เสียชีวิตจากภาวะกล้ามเนื้อหัวใจขาดเลือด
หมวดหมู่:ชาวอเมริกันเชื้อสายยิว
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:ชาวอเมริกันที่มีอายุเกิน 100 ปี
หมวดหมู่:นักประพันธ์ดนตรีประกอบภาพยนตร์
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต